Document ID: 31989R2835

*****
ΚΑΝΟΝΙΣΜΟΣ (ΕΟΚ) αριθ. 2835/89 ΤΗΣ ΕΠΙΤΡΟΠΗΣ
της 21ης Σεπτεμβρίου 1989
για την τροποποίηση του κανονισμού (ΕΟΚ) αριθ. 1767/82 σχετικά με τις εισαγωγές ορισμένων τυριών προέλευσης Τουρκίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 για την κοινή οργάνωση της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 763/89 (2), και ιδίως το άρθρο 14 παράγραφος 7,
Εκτιμώντας:
ότι, κατά την τροποποίηση του κανονισμού (ΕΟΚ) αριθ. 1767/82 της Επιτροπής της 1ης Ιουλίου 1982 για τη θέσπιση των λεπτομερειών εφαρμογής των ειδικών εισφορών κατά την εισαγωγή για ορισμένα γαλακτοκομικά προϊόντα (3), όπως τροποποιήθηκε τελευταία από τον κανονισμό (ΕΟΚ) αριθ. 1156/89 (4), έγινε μια παράλειψη στο σημείο 2 του παραρτήματος του κανονισμού (ΕΟΚ) αριθ. 3852/88 της Επιτροπής (5) όσον αφορά τις εισαγωγές του τυριού του λεγόμενου «Tulum Peyniri»· ότι πρέπει, κατά συνέπεια, να συμπληρωθεί αυτό το σημείο προσδιορίζοντας την ένδειξη που πρέπει να αναγράφεται στο χώρο αριθ. 7,
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα ΙΙΙ του κανονισμού (ΕΟΚ) αριθ. 1767/82, το σημείο Ι αντικαθίσταται από το ακόλουθο κείμενο:
«Ι. Όσον αφορά τα τυριά από γάλα προβάτου ή βουβάλου, σε δοχεία που περιέχουν άλμη ή σε ασκούς από δέρμα προβάτου ή αιγός και το τυρί ''Tulum Peyniri" που αναφέρονται στο παράρτημα Ι στοιχεία ιβ) και ιη) και υπάγονται στους κωδικούς ΣΟ 0406 90 31, 0406 90 50 και ex 0406 90 89:
1. Ο χώρος αριθ. 7 με την ένδειξη, ανάλογα με την περίπτωση, ''τυρί προβάτου" ή ''τυρί βουβάλου" καθώς και ''σε δοχεία που περιέχουν άλμη" ή ''εξάλλου από δέρμα προβάτου ή αιγός" ή, όσον αφορά το τυρί Tulum Peyniri, ''σε πλαστικές ατομικές συσκευασίες περιεχομένου που δεν υπερβαίνει τα 10 χιλιόγραμμα".
2. Ο χώρος αριθ. 10 με την ένδειξη, ανάλογα με την περίπτωση, ''αποκλειστικά γάλα προβάτου εθνικής παραγωγής" ή '' αποκλειστικά γάλα βουβάλου εθνικής παραγωγής".
3. Οι χώροι αριθ. 11 και αριθ. 12.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Σεπτεμβρίου 1989.

Labels: 3
18